lflage/wiki-talks huggingface dataset:
Keskustelu luokasta:Asteranae

message: Cronquistin tai Takhtajanin luokittelujärjestelmät eivät ole enää käytössä tai olleet käytössä yli vuosikymmeneen, joten niissä esitettyihin taksonitasoihin perustuvat taksonomialuokat olisi syytä poistaa tai päivittää. Vanhentuneet nimet tulevat joka tapauksessa taksomallineista poistumaan siirryttäessä APG:n luokittelujärjestelmään. Jos tämä luokka perustuu pääartikkeliin Asteranae, niin se on enemmän tai vähemmän kirjoittajan omaa näkemystä, joka sekoittelee lähteitä ja luokittelusysteemejä toisiinsa. Jos wikipediassa kasvien luokitteluun tarvitaan jokainen muodollinen taso luokkaportaaksi, niin tämä luokka voidaan päivittää vastaavat sivut sisältäväksi luokaksi Asteridit, josta on myös 45 kieliversiota yhden sijaan. Poisto- tai päivitystarve koskee myös muita vastaavia yläheimon tasoisia luokkia: :Luokka:Caryophyllanae, :Luokka:Magnolianae ja :Luokka:Rosanae. --Orf (keskustelu) 4. huhtikuuta 2021 kello 17.17 (EEST)
replies: text: Nämä vanhentunutta taksonomiaa edustavat luokat voisi minunkin mielestäni poistaa. Vastaavasti voisi poistaa myös luokan :Luokka:Kaksisirkkaiset, joka on korvattu uudella nykytaksonomian mukaisella pitkälti samansisältöisellä luokalla :Luokka:Aitokaksisirkkaiset. Luokan :Luokka:Havupuut jättäisin tänne, kun käsite on yleisessä käytössä niin arkikielessä kuin paleobotaniikassakin, vaikka havupuutkaan eivät ole nykytaksonomiassa yhtenäinen taksonominen ryhmä. --Nucatum amygdalarum (keskustelu) 4. huhtikuuta 2021 kello 18.30 (EEST)
replies: text: : Vanhentuneet luokat joutaa pois tai vaihtoehtoisesti ne voisi muokata käsittelemään nykyisin käytössä olevia taksonomisia ryhmiä. Vanhentuneita ryhmiä käsittelevät sivut voisi myös muokata lähinnä luokittelun historiaa käsitteleviksi sivuiksi. Selvyyden vuoksi niistä olisi varmaan hyvä ottaa taksoboksi pois, että heti näkisi, että kyseessä ei ole nykyisin käytössä oleva taksonominen taso. --Mira S. (keskustelu) 5. huhtikuuta 2021 kello 15.07 (EEST)
replies: text: ::Toivottu lopputulos olisi saada selvyyttä uusien vanhojen tasojen mukaisten luokkien luomisen suhteen. Esimerkiksi Luokka:Caryophyllanae on luotu aivan äskettäin ja vaikuttaa täysin tarpeettomalta yhtä lahkoa varten olevalta väliportaalta luokkapuussa, kun lahko Caryophyllales‎ kuuluu nykyisin suoraan aitokaksisirkkaisiin. Kannatan kuitenkin asteridit- ja rosidit-luokkia korvaaviksi portaiksi. Englanninkielillä sivuilla tosin on poistettu taksoboksi vanhentuneista eliöryhmistä. Se on mielestäni siinä mielessä huono, että malline on tekstiä yksinkertaisempi tapa esittää auktoritiedot tms. perusjutut. Mahdollisia tapoja voisi myös olla esim. muokata taksoboksin taustaväriä haalistuneemmaksi tai suora huomautus mallineessa. Tärkeintä kuitenkin, että sivut säilyvät, koska myös historialliset taksonomiat ovat yhtälailla merkityksellisiä aiheita, kunhan ne selvästi erotetaan kulloinkin käytössä olevista. --Orf (keskustelu) 5. huhtikuuta 2021 kello 17.13 (EEST)
thread_title:  Poistokeskustelu
Keskustelu:Elitserien (dam)

message: Täsmenne ei ole suomea, joten se pitäisi korjata.--MAQuire (keskustelu) 4. huhtikuuta 2021 kello 20.57 (EEST)
replies: text: Lisäksi täsmennettä käytetään myös tekstissä, joka ei ole ollut tapana.--MAQuire (keskustelu) 18. maaliskuuta 2023 kello 10.26 (EET)
thread_title:  Nimi
Keskustelu:Pertti Aula

message: Helsingin Sanomien muistokirjoituksessa lukee ”Helsinkiin hän siirtyi professorin virkaan 1998. Eläkkeelle hän jäi 2001.” Aulaa ei kuitenkaan mainita professorina luettelossa Helsingin yliopiston opettaja- ja virkamiesluettelo 1918–2000, vaan hänet ilmoitetaan dosentiksi pdf:n sivulla 86. Luettelon mukaan lääketieteellisen genetiikan professorina aloitti 1998 Leena Palotie, joka kuitenkin Wikipedian mukaan 1998–2002 oli Kalifornian yliopistossa. Kuka kukin on 1998 kertoo Pertti Aulasta ”...Turun yliop. lääket. genetiikan apul.prof. 86-97, prof. 97-.” Vuonna 1999 julkaistussa Duodesim-lehden artikkelin lopussa olevassa kirjoittajalistassa Aula mainitaan Turun professorina. Olisiko Aula ollut Helsingissä Palotien sijaisena, mutta Aulalla ei olisi ollut Helsingissä vakinaista virkaa? Kun en pystynyt asiaa selvittämään, Aulan artikkelin lopusta tuli vähän epämääräinen.--Svallis (keskustelu) 5. huhtikuuta 2021 kello 16.51 (EEST)
replies: text: Myös matrikkeliteos Suomen professorit 1640-2007 kertoo sivulla 71 Turun yliopiston lääketieteellisen genetiikan emeritusprofessoriksi (2007) mainitsemastaan Pertti Päiviö Aulan työurasta mm. .."Helsingin yliop sytogenetiikan, sitt lääketiet genetiikan dos 69–01. Lastentautien klin apul op 70–71. Suomen akatemian vanh tutkija 71–74, 75–78. HYKS:n naistent klin lääket genetiikan erikoislääkäri 78–86, Turun yliop lääket genetiikan apul prof 86–97, prof 97–99. TYKS:n kliin genetiikan ylilääkäri 86–97. HYKS:n lääket genetiikan ylilääkäri 97–01. • Vier prof New York 81–82, Erasmus Rotterdamilaisen yliop 90." Mielenkiintoista on, että Aula olisi ollut HYKSin ylilääkäri samalla kun tämän lähteen mukaan Turun yliopiston professori - siis vuosina 1997-1999. Professuurista Suomessa vuosina 1999-2001 ei tässä teoksessa ole mainintaa. Yleensä - mikäli yliopistojen lääketieteen professoreilla on ylilääkärin sivutoimi - se on saman yliopiston yliopistollisessa sairaalassa. Koska useampi lähde kertoo tämän tieteentekijän tilanteen poikenneen tästä käytännöstä, olisiko parasta mennä näiden mukaan, ellei löydy vankempaa näyttöä Helsingin professuurista. Ellei sitten tuohon HYKSin ylilääkärin asemaan liity professorin statusta? Joka tapauksessa vuosina 1997-1999 ja 2000 hän oli sekä professori että ylilääkäri. Samalla mainitsen kehitysajatuksena, että voisi olla hyvä kaivaa/poimia (useimmiten löytyy Finnasta, finna.fi) ja yksilöidä näissä professoriartikkeleissa tieteentekijän väitöskirjan nimi, julkaisuvuosi ja yliopisto, jossa se on hyväksytty. Tämä voi auttaa tieteilijäartikkelien luokittelua wikidatassa ja helpottaa henkilöön liittyvien tietojen kohdentamista kansainvälisissä, tyypillisesti kansalliskirjastojen ja muiden tieteellisten julkaisujen luokittelijoiden tietokannoissa.--Paju (keskustelu) 5. huhtikuuta 2021 kello 17.31 (EEST)
thread_title: Helsingin professuuri?
Keskustelu:Azara-hermi

message: Ei mitenkään erityisen pitkä, mutta oisko siinä perusasiat (lupaavaksi)? J.K Nakkila (keskustelu) 5. huhtikuuta 2021 kello 17.02 (EEST)
replies: text: Juu, olisi musta. --PtG (keskustelu) 19. huhtikuuta 2021 kello 22.00 (EEST)

text: Vaikuttaa että perusasiat olisi kerrottu, joten lupaavaksi ok. --Epiq (keskustelu) 19. huhtikuuta 2021 kello 23.49 (EEST)

text: Kelpaa. Vyörykkä (keskustelu) 21. huhtikuuta 2021 kello 14.49 (EEST)
Voin kain siis merkitä. J.K Nakkila (keskustelu) 22. huhtikuuta 2021 kello 19.49 (EEST)
</div>
thread_title: Laatuarviointi
Keskustelu:Thulen lentotukikohta

message: Millä perusteella ja suhteessa mihin tukikohta on enklaavi? Tätä ei ole kerrottu eikä lähteistetty artikkelissa, enkä nopeasti selaten löytänyt selvennystä asiaan myöskään en-interwikistä. --Urjanhai (keskustelu) 5. huhtikuuta 2021 kello 17.08 (EEST)
thread_title: Enklaavi?
Keskustelu:Oktonaari

message: Onko tämä sama kuin oktametri? --Abc10 (keskustelu) 6. huhtikuuta 2021 kello 11.04 (EEST)
replies: text: Lisäsin tiedon oktonaarin ja oktametrin suhteesta artikkeliin. Oktametrista voisi periaatteessa olla erillinenkin artikkeli. --Tomisti (keskustelu) 14. huhtikuuta 2021 kello 20.04 (EEST)
thread_title:  Oktametri
Keskustelu:Paavo Pesusieni vapaalla jalalla

message: Artikkelissa sanotaan mitä tuossa otsikossa lukee. Siihen kohtaan pitäisi pistää jokin maininta siitä, että se ei täysin perustu siihen. Ainakin hahmoilla on eri menneisyys kuin siinä sarjassa. Elokuvassa Paavo tapasi ekaa kertaa kaikki päähahmot kesäleirillä lukuun ottamatta Johtaja Rapua ja Planktonia. Sarjassa muistan kohdan, jossa Paavo ja Patrik istuivat vierekkäin vauvoina. Jalmarista en oo ihan varma, mutta oon tulkinnut, että Paavo ja Jalmari tapasivat ekaa kertaa, kun Paavo muutti Jalmarin naapuriin. Karista en oo ihan varma. Sannan Paavo tapasi, kun Sanna taisteli isoa simpukkaa vastaan. Paavo ihmetteli, että mikä tuo, joka taistelee simpukkaa vastaan, on ja kun tutuistui häneen, hän meni kysymään Patrikilta neuvoa, että mikä hän oli ja miten pitäisi toimia. Paavo ei myöskään tiennyt, että mitä ilma on ja luuli pystyvänsä hengittämään sitä. Hän varmasti olisi tiennyt jo, jos olisi tuntenut Sannan jo. Sitten Johtaja Ravun se tapasi ekaa kertaa elokuvassa, kun meni ostamaan häneltä rapupiirasia ja jossain vaiheessa kehotti tätä avaamaan oman ravintolan. Johtaja Rapu ei kyllä selkeestikään tuntenut Paavoa, kun tämä tuli hakemaan töitä Ravunkuoresta. Hän näytti siltä, ettei tuntisi. Ja kysyi Jalmarilta, että olisiko Paavo hyvä työntekijä. Luulisi, että Rapu olisi antanut Paavon edes yrittää tehdä töitä Ravunkuoressa, kun siinä elokuvassa sen avaaminen oli selkeesti hyvä idea. Planktonista en muista, että millin kummassakaan tapasi hänet. En välttämättä osaa laittaa hyvää mainintaa siitä, että sillä elokuvalla on eroa siihen sarjaan. Luurankosoturi (☠️•🦴•🗡•⚔️•🏴‍☠️) 6. huhtikuuta 2021 kello 15.29 (EEST)
thread_title:  "Elokuva perustuu [[Paavo Pesusieni|Paavo Pesusieni -televisiosarjaan]]"
Keskustelu:Reluktanssimoottori

message: Hello, I´m Pedalito from the german Wikipedia. I would like to inform you, that I have created some diagrams of this motor, maybe they could be useful for your article:  –Kommentin jätti 2a01:c23:641d:7700:f8a4:8029:b572:256f (keskustelu) 6. huhtikuuta 2021 kello 19.55‎
Synchron Reluktanz Motor einfach SynRM.svg
Synchron Reluktanz Motor.svg
Synchron Reluktanz Motor einfach SynRM Animation.gif
Synchron Reluktanz Motor SynRM Animation.gif
thread_title: Diagram
Keskustelu:Tähdistö (lehti)

message: Riittänee mainita parilla lauseella järjestön artikkelissa?  Googlaamalla löysin, että lokakuussa 2018 järjestöllä oli noin 1500 jäsentä, tuskinpa lehti tarvitsee omaa artikkelia. Voidaan muuttaa ohjaukseksi. -kyykaarme (keskustelu) 6. huhtikuuta 2021 kello 21.12 (EEST)
Muistaakseni meillä on joku linjaus, että ns. oikeat lehdet ovat merkittäviä (puhelimella nyt hankala tarkistaa). Aiemminhan tämä ilmestyi paperilehtenä. Elena (keskustelu) 6. huhtikuuta 2021 kello 23.07 (EEST)
merkittävä. Mun mielestä kaikki ns. oikeat lehdet voi säilyttää. Tätä on julkaistu vuodesta 2002, niin ei ole edes mikään uusi lehti. --Zache (keskustelu) 7. huhtikuuta 2021 kello 02.13 (EEST)
replies: text: Mitä tarkoittaa "oikea" lehti, siis paperinenko? Entä jos on järjestö, joka ei itse ole merkittävä,niin onko sen painama paperilehti kuitenkin merkittävä? Eihän tätä tietoa tarvitse mihinkään hävittää, vaan hyvin voidaan kaikki tämän artikkelin sisältö mainita järjestön sivulla. Jos sitten joku löytää vaikka ulkopuolisia lähteitä, joiden avulla lehden historiaa voi laajentaa, niin tarvittaessa voi tehdä oman artikkelin, jos ei sisältö enää sovi järjestön artikkeliin (joka sekin on pelkästään järjestön omien lähteiden perusteella kirjoitettu). -kyykaarme (keskustelu) 7. huhtikuuta 2021 kello 07.57 (EEST)
replies: text: : Toimitettu. Paperilehtien aikaan se tarkoitti sitä, että lehdellä on päätoimittaja, taittaja, oikolukija yms. ja se kykeni tuottamaan sellaisen teknisesti uskottavan julkaisun. Sitä ei kuitenkaan ole sidottu ammattimaiseen tai kaupalliseen julkaisuun vaan esimerkiksi Skrolli tai  Portti ovat ns. oikeita lehtiä. Mun mielestä tässä menee lapsi pesuveden mukana jos ruvetaan hirveän tiukalla kädellä karsimaan julkaisuja, koska me käytetään niitä lähteinä muissa artikkeleissa ja on hyvä, että niistä on helposti löydettävissä tietoa. Tiedon varmistuksen kannaltahan noita ei tarvitse poistaa, koska pääsääntöisesti julkaisujen luonteen takia tiedot ovat yleensä varmistettavissa vähintään niistä itsestään. Ne on myös sellaisia joita vapaa-kappalekirjastot arkistoivat. --Zache (keskustelu) 7. huhtikuuta 2021 kello 09.17 (EEST)
replies: text: ::Näinpä. Iivarius (keskustelu) 8. huhtikuuta 2021 kello 18.34 (EEST)

text: ::Niin, se lehden merkittävyyshän taitaa tältä kantilta ajateltuna tulla siitä, että se on osa tiedon inrastruktuuria. --Urjanhai (keskustelu) 8. huhtikuuta 2021 kello 21.17 (EEST)

text: : Muistelen, että joskus olisi käytetty kriteerinä sitä, että lehdellä on ISSN-numero. --Elena (keskustelu) 8. huhtikuuta 2021 kello 21.12 (EEST)
thread_title:  Merkittävyys
Keskustelu:Susanna Silvander-Rosti

message: Ei nämä tubettajat ennenkään merkittäviä.--OtsoTA (keksustelu * mitä olen tehnyt) 6. huhtikuuta 2021 kello 22.19 (EEST)
replies: text: Pois vaan. --Bau98 (keskustelu) 6. huhtikuuta 2021 kello 22.19 (EEST)

text: Silvander-Rosti on suomen paras tubettaja, joten hän ansaitsee sivun. Elviviel (keskustelu) 6. huhtikuuta 2021 kello 22.24 (EEST)

text: En ota merkittävyyteen mitään kantaa, mutta on syytä huomata, että Ella Rosti, jonka kanssa hänellä on yhteinen kanava, on säilytetty äänestyksessä. -Ochs (keskustelu) 6. huhtikuuta 2021 kello 22.29 (EEST)

text: Silvander-Rostin lastenkirja ilmestyy kustatajan (Otava) mukaan toukokuussa 2021.--Htm (keskustelu) 6. huhtikuuta 2021 kello 22.36 (EEST)
Miksi tämä on kyseenalaistettu? Otavan julkaisema kirja tekee hänestä automaattisesti merkittävän. Elena (keskustelu) 6. huhtikuuta 2021 kello 22.59 (EEST)

text: Millä ihmeen perusteella, onko pitkäaikainen ja ansiokas lastenkirjatekijä?--188.238.68.180 6. huhtikuuta 2021 kello 23.09 (EEST)
replies: text: : Hei ip-osoite! Me Wikipedian muokkaajat olemme itse linjanneet merkittävyyskäytännöistä. Niiden mukaan yksikin kirja tunnetun kustantamon kautta riittää. Elena (keskustelu) 6. huhtikuuta 2021 kello 23.22 (EEST)
replies: text: ::Huomautan nyt tähän sinullekin Elena että IP:hän on käytäntöjen mukaan oikeassa. Merkittävyyskäytännön mukaan suuntaviivat eivät ole sitovia eikä niitä oikeastaan sellaisenaan voi käyttää merkittävyysperusteena: ”Wikipediassa ei ole sitovia merkittävyyssääntöjä, mutta äänestysten myötä muodostuneita suuntaviivoja on kirjattu ylös yleistä kiinnostusta varten.”--Fotogurachan (keskustelu) 6. huhtikuuta 2021 kello 23.26 (EEST)
replies: text: ::: Suomenkielisen Wikipedian 19-vuotisen historian aikana ei ole poistettu vielä yhtään merkittävän kustantajan kautta julkaissutta kirjailijaa. En tiedä, miksi Silvander-Rostin pitäisi olla ensimmäinen – varsinkin, kun hänellä on ollut paljon muutakin julkisuutta. --Elena (keskustelu) 8. huhtikuuta 2021 kello 21.18 (EEST)
Merkittävä per julkaissut kirjan ja pitää palkittua youtube-kanavaa, lisäksi käsitelty laajasti näistä aiheista luotettavissa lähteissä. (esim: , , , , , ,   --Zache (keskustelu) 7. huhtikuuta 2021 kello 02.33 (EEST)

text: No tuota kirja julkaistaan vasta ensi kuussa mutta Wikipediahan ei ennusta tulevaisuutta. Jospa nyt tohtisimme tämän pitää siitä huolimatta nimen omaan kirjan takia. Poistettaneen jos julkaisu peruuntuu syystä tai toisesta. --Höyhens (keskustelu) 8. huhtikuuta 2021 kello 11.40 (EEST)
On täältä aikojen saatossa poistettu bändejäkin joiden julkaisu on vasta tulossa. Palautetaan sitten kun on aika, jos palautetaan. Korkki74 (keskustelu) 9. huhtikuuta 2021 kello 17.14 (EEST)
thread_title: Merkittävyys
Keskustelu:Tuomas Rantanen

message: Minkä vaalien mainos tämä kyseenalaistajan mielestä on, kun artikkeli on ollut täällä vuodesta 2008? Minun nähdäkseni merkittävyys käy artikkelista hyvin ilmi. —Elena (keskustelu) 6. huhtikuuta 2021 kello 23.18 (EEST)
replies: text: Kaipaisin artikkeliin kyllä riippumattomia henkilöstä kertovia lähteitä. Googlella ei tunnu ihan vaivatta löytyvän. Monessahan hän on ollut mukana ja pitkäaikainen Helsingin kaupunginvaltuutettu (välillä kaupunginhallituksessakin), mutta en äkkiseltään hahmota yhtäkään yksittäistä ansiota, joka selkeästi tekisi merkittäväksi. -Ochs (keskustelu) 6. huhtikuuta 2021 kello 23.33 (EEST)
replies: text: : Helsingin Sanomien haku löytää hakusanoilla ”Tuomas Rantanen” (siis lainausmerkeissä eli ei sisällä taivutettuja sanoja) 347 osumaa, tässä esim. 50-vuotishaastattelu . Olen samaa mieltä siitä, että mikään yksittäinen asia ei tekisi Rantasesta merkittävää, mutta monet asiat yhdessä kyllä tekevät. --Elena (keskustelu) 6. huhtikuuta 2021 kello 23.56 (EEST)

text: : Voima-lehden kustantaja ja taitaa olla perustaja.--Htm (keskustelu) 7. huhtikuuta 2021 kello 00.52 (EEST)

text: Merkittävä per saanut valtion tiedonjulkistamispalkinnon (osana ryhmää) Voima-lehdestä ja  Kulttuuri-, mielipide- ja tiedelehtien liiton Kultin perustajia. --Zache (keskustelu) 7. huhtikuuta 2021 kello 01.54 (EEST)
replies: text: :On tässä aika monta merkittävyyttä puoltavaa seikkaa. --Höyhens (keskustelu) 7. huhtikuuta 2021 kello 11.56 (EEST)
Pelkästään jo Voiman kautta merkittävä. Iivarius (keskustelu) 8. huhtikuuta 2021 kello 14.46 (EEST)
replies: text: ::Vaaliehdokkuus ujutettu artikkeliin jo marraskuussa. Läpinäkyvää mainostamista epämerkittävälle henkilölle. Poistettava.--109.240.19.222 8. huhtikuuta 2021 kello 14.53 (EEST)
replies: text: :::Lollersson stumppaas nyt. Iivarius (keskustelu) 8. huhtikuuta 2021 kello 15.01 (EEST)
Kyllä tämän merkittävyys riittää vaikka olisikin tällä hetkellä jonkun mielestä vaalimainos. Korkki74 (keskustelu) 8. huhtikuuta 2021 kello 21.34 (EEST)
Merkittävä yllä luetelluin perustein.--Urjanhai (keskustelu) 9. huhtikuuta 2021 kello 21.22 (EEST)
Selkeästi wikimerkittävä jo pelkästään lehdistö- ja kustannustyön kautta (esim. Voima, Kultti, tiedonjulkistamispalkinto, Julkisen sanan neuvoston jäsen). Poliittista merkittävyyttä en tutkinut (esim. merkittäviä aloitteita tms.), kun oli jo selvä tapaus ja jo vakiintunut artikkeli. Turha poistoehdotus--Paju (keskustelu) 9. huhtikuuta 2021 kello 21.51 (EEST)
</div>
Poistin merkittävyysmallineen per keskustelu ja arkistoin keskustelun --Zache (keskustelu) 9. huhtikuuta 2021 kello 22.05 (EEST)
thread_title: Merkittävyys
Keskustelu:Jornada

message: Espanjankielisen sanan sananselitys toistasataa vuotta vanhasta ruotsalaisesta kirjasta. Sana esiintynyt punalinkkisen ihmisen tekstissä 1500-luvulla. Ehdotan poistoa. Kotivalo (keskustelu) 7. huhtikuuta 2021 kello 14.25 (EEST)
replies: text: Kyseessä on mittayksikkö joka vertautuu Poronkusemaan joskin on paljon pitempi. Aavikkovaelluksilla käytetty. Voisi säilyttää mutta voisi poistaakin. Poronkusemankin voisi epätäsmällisenä poistaa. -- Cimon Avaro 7. huhtikuuta 2021 kello 15.15 (EEST)
replies: text: :Luultavasti poronkusemasta löytyy hyvin lähteitä suomeksi niin että mitään mitään epätäsmällisyyttä tuskin jää. --Urjanhai (keskustelu) 7. huhtikuuta 2021 kello 15.24 (EEST)
replies: text: ::Tarkemmin ottaen tämän pitäisi todennäköisesti jossain vaiheessa olla täsmennyssivu koska on kaksikin La Jornada nimistä sanomalehteä maailmassa ja ovat aivan taatusti merkittäviä. -- Cimon Avaro 7. huhtikuuta 2021 kello 15.34 (EEST)
replies: text: :::Se on sitten siinä vaiheessa. es-iw:kin on otsikoitu :es:Jornada (teatro). Niin kauan kuin ei ole muita samannimisoiä, voinee olla noin (jos säilytetään). Google kääntäjällähän voi myös katsoa mitä es-iw kertoo.--Urjanhai (keskustelu) 7. huhtikuuta 2021 kello 16.14 (EEST)

text: :Kirjoitin tämän ennen kuin luin Urjanhain tekstin, eli "päällekkäinen". Jos tuntuu että tila loppuu, tehdään tästä täsmennyssivu, jossa sana mainitaan kahden lehden ohella. Kyllä lehdistäkin varmaan nopeasti artikkelit tekaisee, jos punaiset linkit häiritsevät. Ja näköjään es.wikipediassa sanalla on monenlaisia merkityksiä: Jornada, ja en.wikipedian mukaan on jopa Linux-jakelu Jornada Linux Mobility Edition ja pari puhelinmallia. --Abc10 (keskustelu) 7. huhtikuuta 2021 kello 16.40 (EEST)

text: :Hups, tekstistäni katosi matkalla pääosa. En jaksa enää kirjoittaa uudestaan. --Abc10 (keskustelu) 7. huhtikuuta 2021 kello 16.44 (EEST)

text: Tieto on sellainen, että se on syytä säilyttää. Ihan sama, onko se täsmennyssivua tai uudelleenohjausta tai jotain muuta, mutta ei poisteta. --Lax (keskustelu) 7. huhtikuuta 2021 kello 19.31 (EEST)

text: Jos ei Propaladia ole Wikipedia-artikkelin arvoinen, ei ole tämäkään. Tämä kuuluisi tuonne Wikisanakirjan puolelle. --Höyhens (keskustelu) 9. huhtikuuta 2021 kello 20.50 (EEST)
thread_title:  Merkittävyys
Keskustelu:Alma Möller

message: Artikkelissa on käytetty Alma D. Möllerin etunimeä Alma islantilaiseen tapaan henkilöön viitatessa. Suomessa käytettäisiin sukunimeä näissä yhteyksissä.--Paju (keskustelu) 7. huhtikuuta 2021 kello 22.57 (EEST)
thread_title: Etunimen Alma käyttö
Keskustelu:Mikaela (Röpelinen)

message: Nimen täsmenne ei ainakaan ole hyvä. Olisiko Igumenia Mikaela tai Mikaela (Igumenia) hyvä?--MAQuire (keskustelu) 8. huhtikuuta 2021 kello 02.04 (EEST)
replies: text: Muissa saman aihepiirin artikkeleissa taitaa olla jälkimmäinen muuto. Lajempaa keskustelua nimeämistavasta on sivulla Keskustelu:Sergei (arkkimandriitta), jossa jo kommentoimmekin.--Urjanhai (keskustelu) 29. tammikuuta 2022 kello 16.58 (EET)

text: Kyllä tämäkin pitää muuttaa. Kyllä täsmenteiden pitää olla ymmärrettäviä. --Urjanhai (keskustelu) 27. elokuuta 2022 kello 13.18 (EEST)
thread_title:  Nimi
Keskustelu:Tyyne Salomaa

message: Salomaan syntymäpaikaksi Kansanedustajamatrikkelissa merkitty Kuorevesi on mitä ilmeisimmin väärin. Venäläiset lähteet antavat syntymäpaikaiksi Juupajoen Hulippaan, mikä täsmää sen kanssa, että eräällä sukututkimussivustolla kaikki Salomaan sisarukset ovat syntyneet Hulippaassa. --Pihamies (keskustelu) 8. huhtikuuta 2021 kello 02.44 (EEST)
thread_title:  Syntymäpaikka
Keskustelu:Luettelo televisiosarjan Ryhmä Hau jaksoista

message: Onkohan tuolla nyt jokin virhe? Nickelodeon on suomentanut jaksojen nimet, mutta ei esittänyt niitä ja Yle ei ole suomentanut jaksojen nimiä, mutta esittänyt ne?Luurankosoturi (☠️•🦴•🗡•⚔️•🏴‍☠️) 8. huhtikuuta 2021 kello 12.28 (EEST)
thread_title:  Erityiset jaksot
Keskustelu:Vietnam Airlinesin lento 815

message: Tässä varmaan alkaa olla olennaiset asiat kerrottuna lupaavan artikkelin veroisesti. --Lentokonefani asiaa? | syntilista 8. huhtikuuta 2021 kello 20.41 (EEST)
replies: text: Joo, en itse ainakaan heti näe mitään isompia ongelmia.--OtsoTA (keksustelu * mitä olen tehnyt) 10. huhtikuuta 2021 kello 21.26 (EEST)

text: Jos sattuu olemaan mitään tarkempaa tietoa miksi vauva selviytyi, vois olla ihan mielenkiintoinen (pieni koko tms?). Mutta on tää lupaava muutenkin. J.K Nakkila (keskustelu) 14. huhtikuuta 2021 kello 16.47 (EEST)
replies: text: :Ei tullut ainakaan lähdemateriaalissa vastaan mitään mainintaa. Pieni koko varmaan osaltaan auttoi, ja loppu tuurista kiinni. --Lentokonefani asiaa? | syntilista 15. huhtikuuta 2021 kello 17.28 (EEST)
replies: text: ::Jep, se ei ole mikään vaadittava tieto. Näin on vaan käynyt ilmeisesti useammassa vastaavassa tapaturmassa, ois vaan jännä tietää mistä se tarkemmin johtuu. J.K Nakkila (keskustelu) 16. huhtikuuta 2021 kello 14.53 (EEST)

text: Juu, käy. --PtG (keskustelu) 19. huhtikuuta 2021 kello 22.04 (EEST)
Ilmeisesti kannatusta, arkistoin. J.K Nakkila (keskustelu) 27. huhtikuuta 2021 kello 12.24 (EEST)
</div>
thread_title:  Laatuarviointi